
Néhány szó a LEGO® Star Wars™ tervezői csapatáról 


A LEGO® Star Wars 1999-ben indult útjára és azóta minden évben új modellekkel bővült a termékcsalád. A LEGO Star Wars 
tervezői csapata hat-nyolc tervezőből és három grafikusból áll. A csapat friss ötleteket hozó, új tervezők és olyan tapasztalt 
LEGO Star Wars tervezők közössége, akik már sok modellt mondhatnak magukénak. 


Ez a csapat tökéletesen alkalmas új, innovatív LEGO Star Wars modellek megépítésére épp 
úgy, mint a korábbi klasszikus LEGO Star Wars űrhajók új verzióinak megalkotására vagy 
továbbfejlesztésére. LEGO Star Wars termékcsaládunk elsődleges célja vagány, szórakoztató 
és ösztönző LEGO Star Wars modellek megalkotása a gyermekek számára. 


A LEGO Direct esetében alkalmunk adódik még nagyobb méretű, még 
nehezebb feladatot jelentő modellek kialakítása is, fokozott figyelmet 
fordítva a pontosságra és a részletekre. Ezeknek a modelleknek a 
kifejlesztése szórakoztató és izgalmas, ugyanakkor óriási feladat 
is! Mindig a legjobban próbáljuk nyújtani, és reméljük, hogy élvezni 
fogod az építést. 


Kellemes építést! 


Jens Kronvold Frederiksen 
Tervezési igazgató 
LEGO Star Wars 

Bemutatkozik a Slave I ™ 


A Slave I eredetileg egy rendőrségi jármű prototípusa volt, 
amelyet a Kuat Systems Engineering vállalat készített, 
hivatalosan pedig Firespray-31 járőr és támadó jármű volt 
a neve. Az egész galaxisban csak hat darab készült belőle, 
és mindegyiket az Oovo 4 börtön aszteroidán használták. 
Jango Fett, a hírhedt fejvadász ellopta a hat prototípus 
egyikét az aszteroidán történt egyik börtönlázadás során, 
szökés közben pedig két rakétát lőtt ki arra a hangárra, 
ahol a másik ötöt tárolták. Jango Fett az egyetlen 
megmaradt Firespray csillaghajót átnevezte, így lett belőle 
Slave I, és ez a bűnöző legkedveltebb járműve lett. 


A legtöbb csillaghajótól eltérően, a Slave I amikor nem 
aktív, laposan elnyúlik a fenéklemezén, de kilencven 
fokban elfordul a függőleges repüléshez. Az eredeti 
prototípus egy jól felfegyverzett csillaghajó volt, amelyen 
két ikerágyút, valamint két gyorstüzelő lézerágyút helyeztek 
el. További fegyverei közé tartoztak még lövedékvetők, 
önvezérlő rakéták, és egy szeizmikus töltésekkel megrakott 
haditengerészeti aknatelepítő. Mivel a Firespray-eket 
eredetileg foglyok szállítására tervezték, ezért jól ellátták 
fegyverekkel azokat, a járműveken belül pedig nagy 
börtöncellákat alakítottak ki. 


© & ™ Lucasfilm Ltd. 

Jango Fett számos átalakítást végzett a Slave I-en. 
Többek között nagyobb, korszerűbb Kuat hajtóművekkel 
és generátorokkal szerelte fel, amelyek még az olyan kis 
hajót mint a Slave I képessé teszik a fénysebesség közeli 
sebességre, amely általában csak az Y-wing Starfighter- 
ek jellemzője. 


A Jango halálát követő években a hajó jelentős 
módosításokon esett át, például felszerelték egy 
láthatatlanná tevő eszközzel, proton torpedókkal, és 
egy lopott, érzékelő álcázó és zavaró antennarendszerrel, 
amely a hajót lényegében szinten minden érzékelő 
számára láthatatlanná teszi, így belopózhat bármelyik 
bolygóra vagy Birodalmi központba anélkül, hogy 
észrevennék. 


Talán a legismertebb esetük az, amikor Boba Fett a 
Slave I segítségével szállította Han Solo karbonitba 
fagyasztott testét Jabba, a hutt elé a Tatooine bolygóra, 
hogy besöpörje a Han Solo-ért járó jutalmat. Boba Fett 
továbbra is elsősorban fejvadászatra használta a Slave I 
-et, ezért a hajó rettegetté vált az egész galaxisban. 


© & ™ Lucasfilm Ltd. 

Slave I ™ Tények és adatok 


Műszaki adatok 


Gyártó: 
Kuat Systems Engineering 
Típus: 
Módosított Firespray-31 járőr és 
támadó jármű 
Osztály: 
Űrszállító 
Ára: 
Nem értékesíthető 
(726 500 hitelpont körül lehet) 


Hossza: 
21,5 méter 
Szélessége: 
21,3 méter 
Magassága/Vastagsága: 
7,8 méter 
Legnagyobb sebessége: 
1000 km/h légkörben 
Legnagyobb gyorsulása: 
2500 G 
Hajtómű(vek): 
F-31-es hajtómű 


Látványtervező: Ken Ralston © & ™ Lucasfilm Ltd. 


Concept Art © & ™ Lucasfilm Ltd. 

Hans Burkhard Schlömer, modelltervező 


Ismerkedj meg 
a modelltervezőkkel 


K: Mióta vagy LEGO® Star Wars smodelltervező? 


V: Már csaknem hat éve LEGO® tervező vagyok. 


Tavaly nyárom felkértek, hogy „segítsek egy kicsit“ a LEGO 
Star Wars készítésében. Azt gondoltam, hogy egy nagyobb 
készlethez való kis robogót, vagy valami hasonlót kell 
építenem. De nagyon meglepődtem! 


Ahelyett, hogy vakációra mentem volna, az egész nyarat 
Billundban töltöttem és a Felülmúlhatatlan Gyűjthető 
Sorozat következő készletének tervein dolgoztam. Jobban 
élveztem, mint bármilyen vakációt! 


K: Miben tért el a Slave I tervezése más LEGO Star Wars 
modellekétől? 


V: Igazából nem volt nagyon más, csak a Slave I méretei 
jóval nagyobbak a szokásosnál. Rendszerint a LEGO Digital 
Designer-ben tervezem meg egy készlet első változatát. 
Amikor ezzel elégedett vagyok, egy építőelemekből készült 
változat összeállítása következik. Sokkal gyorsabban lehet 
digitálisan elvégezni a módosításokat, mint egy új változatot 
megépíteni, különösen egy ilyen méretű modell esetében. 


K: A Slave I függőlegesen repül, de vízszintesre kell fordulnia 
a dokkoláshoz. Okozott-e komolyabb nehézséget ennek a 
képességnek a kialakítása a készlet tervezése során? 


V: Nem igazán. A gyűjtésre szánt sorozatban a Star Wars 
készletekhez általában egy bemutatóállvány is tartozik, de a 
hajót mindenképp repülés közben szerettük volna mutatni. 
Bár műszaki szempontból annak megoldása okozott némi 
fejtörést, hogy miként lehet a modellt biztonságosan rögzíteni 
az állványhoz. Amikor a hajó leszáll, úgy látszik, mintha lebegne. 
Ez azért tűnik így, mert az alaplapja alatt átlátszó „távtartók“ 
vannak. Ezek a tartók a modell felemelését is megkönnyítik. 


Hans Burkhard Schlömer 

K: Hogyan tervezted meg a Slave I konstrukcióját? 
Felhasználtál művészi rajzokat vagy filmről készült 
állóképeket a modell megalkotása során? 


V: A hajó arányainak és alakjának helyes megformálása volt a 
legfontosabb. A külső részletekhez felhasználtam a filmekből 
készített képeket és a Lucasﬁ lmtől kapott referencia anyagot. Az 
eredeti Slave I keresztmetszeteit megvizsgálva rájöttem, hogy bár 
rengeteg remek funkció, fegyver és lakótér van benne, a belső 
támasztószerkezet teljesen hiányzik. Úgy tűnik, az egész Slave I 
hajót egy héjszerkezet tartja egybe, egy tojáshéjhoz hasonlóan. 
A modell megtervezése során a legnehezebb feladatot egy 
strapabíró, de könnyű tartószerkezet megalkotása jelentette. 


K: Van ennek a modellnek olyan jellemzője, ami egyetlen más 
LEGO® építőkészletben sem található meg? Milyen elemek 
vagy tulajdonságok teszik egyedivé? A méretétől eltekintve, 
mi különbözteti meg ezt a változatot a Slave I korábbi LEGO 
változataitól? 


V: Ez a valaha volt legnagyobb és legrészletesebb kidolgozású 
LEGO® Slave I, és az előzőekhez képest a leginkább hasonlít 
az eredetire. Valójában a modell mérete vonzó a gyűjtőknek 
ugyanakkor játékkészletként is használható, mert éppen illik 
a minifigurák méretéhez. Még a modell alja is részletesen 
kidolgozott, ami elég ritka a LEGO készletek esetében. 


K: Új elemet vagy minifigurákat is létrehoztak ehhez 
a modellhez? 


V: Egy új, nyolc elem széles, átlátszó szélvédőt kellett 
megterveznünk, kifejezetten a Slave I-hez, ugyan olyat, amilyen 
az eredeti ﬁ lm kelléke volt. Több sötétpiros, sötétzöld és homokzöld 
színű elem is csak ebben a készletben található meg. Boba és 
Han mellett egy Bespin Guard és egy rohamosztagos figurát 
is elhelyeztünk, így a gyerekek el tudják játszani a Cloud City 
leszállóhelyén játszódó jelenetet, amikor Boba Fett megfagyott 
trófeájával beszáll a járművébe. 


K: Mennyi ideig tartott a tervezés? Hányan vettek 
részt a tervezésben? 


V: Egy hét kellett, hogy a LEGO Digital Designer-rel 
készített első vázlattól eljussak az első építőelemből 
készült példányig. Utána még majdnem három hónap telt 
el, amíg a modell eljutott a végső ellenőrzésig. Én voltam 
az egyetlen tervező, akit ezzel a feladattal bíztak meg, 
de nagyon sok segítséget kaptam a kollégáktól. Műszaki 
tanácsadóm, Anders G. Christensen, különösen sokat 
segített a hajó belső szerkezetének tökéletesítésében. 


K: Mire vagy a legbüszkébb ennél a modellnél? 


V: Természetesen leginkább arra vagyok büszke, hogy az 
egész készlet megtervezését rám bízták. Nagy Star Wars 
rajongó vagyok, a Slave I pedig egy ikonikus űrjármű — 
azon kevesek egyike, amelyből még nem készült gyűjtőknek 
szánt LEGO változat. Nagyszerű érzés, hogy saját, jelentős 
méretű LEGO Star Wars 
készletgyűjteményem 
következő darabját én 
magam készíthettem el! 


v 


LEGO and the LEGO logo are trademarks of the LEGO Group. 
©2014 The LEGO Group. 

